
ÚVOD 


Drevo ako jedinečný prírodný materiál používame na výrobu rôznych úžitkových 
1 umeleckých predmetov už niekoľko tisíc rokov. Dôvodom je jeho ľahká dostupnosť, dobrá 
opracovateľnosť, výborný estetický vzhľad a vo vhodných podmienkach aj veľmi dobrá 
trvanlivosť. Aj napriek týmto vlastnostiam si práca s drevom vyžadovala a stále vyžaduje isté 
vedomosti týkajúce sa najmä opracovania, povrchovej úpravy a konštrukcie výrobkov. Práve 
problematika spájania jednotlivých dielcov pomocou konštrukčných spojov je témou tejto 
publikácie. 


V nej nájdete 100 rôznych konštrukčných spojov prezentovaných vo forme 
technických výkresov. Tie obsahujú nárys, bokorys, pôdorys apre lepšie a rýchlejšie 
pochopenie aj priestorové zobrazenie spoja. 


Určite si všimnete, že k jednotlivým spojom nie je žiaden bližší popis ani postup ich 
výroby. Dôvodom je to, že táto publikácia je určená prevažne pracovníkom 
v drevospracujúcom priemysle, domácim majstrom, učiteľom drevárskych predmetov 
a žiakom študujúcim v drevárskych odboroch, čiže čitateľom, ktorí už majú aspoň základné 
vedomosti z problematiky spracovania dreva a technického kreslenia. Predpokladáme, že títo 
čitatelia dokážu bez problémov prečítať jednoduchý technický výkres a už pri pohľade na 
spoj dokážu určiť postup výroby, potrebné nástroje a možnosti jeho použitia. Samozrejme, ak 
bude táto publikácia použitá ako učebná pomôcka veríme, že popis jednotlivých spojov, 
postup ich výroby, potrebné nástroje atď. žiakom bez problémov vysvetlí učiteľ alebo 
majster. 


Na tomto mieste si dovoľujeme vysloviť poďakovanie všetkým, ktorí svojou 
pomocou prispeli k vydaniu tejto publikácie : 
DREVOKAPITAL, s.r.o., Juraj Uhrin, Svidník 
firma CILIAN, Ing. Peter Cilip, Medzilaborce 
VAHOLZ s.f., Humenné 
Glass LPS, s.r.o., Humenné 
firma DPD, Dušan Papiak, Humenné 
Obchodné zastúpenie Prvej stavebnej sporiteľne a.s. v Medzilaborciach 
Bytenerg, Medzilaborce 
Eurohotel LABOREC, Alexander Černega, Medzilaborce 
FALKO DANOVA s.r.o., Milan Baťko, Medzilaborce 
Predajňa ŠTÝL, Stanislav Kucer, Medzilaborce 
firma INTERGLASS, Medzilaborce 


Poďakovanie patrí tiež recenzentovi tejto práce Ing. Andrejovi Gánovskému, ktorý 
cennými radami výraznou mierou prispel k zvýšeniu odbornej úrovne predkladanej 
publikácie. 

Záver 


Konštrukčné spoje sú známe od začiatkov spracovania dreva. Počas storočí ich ľudia 
zdokonaľovali a ich počet sa zväčšoval adekvátne zložitosti výrobkov. Tento proces prebieha 


dodnes a bude prebiehať azda dovtedy, kým bude človek spracovávať drevo. 


Sme si vedomí, Že táto publikácia je iba malou časťou tohto procesu a úplne 
nevyčerpáva problematiku konštrukčných spojov. Tí z Vás, ktorí sa aktívne zaoberajú prácou 
Z drevom sa určite stretli alebo stretnú s konštrukčným spojom, ktorý nie je uvedený v tejto 
publikácii. Dôvodom je zameranie tejto práce hlavne na spoje, ktorých funkcia je overená 
desiatkami, či stokami rokov ich používania. Avšak aj napriek tejto skutočnosti poznanie 
konštrukčných spojov uvedených v tejto publikácii presahuje vedomosti z danej problematiky 
u väčšiny stolárskych majstrov, nehovoriac o súčasných absolventoch stredných 1 vysokých 


škôl drevárskeho zamerania. 


Záverom si dovoľujeme ešte raz poďakovať všetkým, ktorí sa podieľali na vydaní tejto 


publikácie a vysloviť presvedčenie , že táto publikácia si nájde cestu k tým, ktorým je určená. 

